Matti Viljanen (vuorineuvos)

Väinö Matti Juho (V. M. J.) Viljanen (24. marraskuuta 1874 Tuusula – 2. syyskuuta 1946 Helsinki) oli suomalainen insinööri, Suomen teollisuusliiton toimitusjohtaja, kansanedustaja ja vuorineuvos.Ylioppilasmatrikkeli 1853–1899 Viljasen vanhemmat olivat kansakoulunopettaja Matti Viljanen ja Sofia Vilhelmiina Felin. Hän pääsi ylioppilaaksi 1895 Tampereen lyseosta ja suoritti insinööritutkinnon Polyteknillisessä opistossa 1899. Viljanen työskenteli Forssa Osakeyhtiössä insinöörinä, apulaisjohtajana ja vt. osastonjohtajana vuosina 1899–1904, toimi opettajana Tampereen teollisuuskoulussa, Tampereen kauppaoppilaitoksessa ja Tampereen teknillisessä opistossa vuosina 1906–1918, apulaisjohtajana, johtajana, vt. teollisuusneuvoksena ja ylijohtajana Kauppa- ja teollisuuskomissionissa sekä Kauppa- ja teollisuushallituksessa vuosina 1918–1921 ja oli Suomen teollisuusliiton toimitusjohtajana vuosina 1921–1940. Viljanen toimi myös toimittajana Kutomo- ja paperiteollisuuslehdessa vuosina 1907–1916 ja Tekniikan sanastossa vuosina 1910–1918. Vuorineuvoksen arvo hänelle myönnettiin vuonna 1935 ansioistaan Suomen teollisuusliiton toimitusjohtajana. Viitattu 6.11.2010 Viljanen toimi kansanedustajana ajalla 1. toukokuuta 1924 – 1. syyskuuta 1927 edustaen Viipurin läänin läntistä vaalipiiriä ja kuului Kansallisen Edistyspuolueen eduskuntaryhmään. Viljasen puoliso vuodesta 1908 oli Elin Maria Lovisa Lindberg. == Teoksia == Nimellä V. M. J. Viljanen: * Kvalitativinen kemiallinen analysi. J. F. Olàn'in kirjakauppa, jakaja, Tampere 1907 * Kvantitativinen kemiallinen analysi. Ensimmäinen osa, Painoanalysi. . F. Olàn'in kirjakauppa, jakaja, Tampere 1908 * Värisointu-opas. Yrjö Weilin, Helsinki 1906 * Puun värittäminen ja kiillottaminen. Käsiteollisuuskirjasto n:o 5. Kansanvalistusseura, Helsinki 1911, 2. painos 1912, 3. painos 1916, 4. painos Tietosanakirja, Helsinki 1921, 3. painoksen näköispainos Antiikki- ja taidekirjat, Fiskars 1991 * Värien sommittelu : jokaisen opittavaksi esitti V. M. J. Viljanen. Kansanvalistusseuran toimituksia 160. Helsinki 1911, 2. lis. ja tark. painos 1914 * Kvantitativinen kemiallinen analysi ; kirj. V. M. J. Viljanen ja Jul. Forsman. Gummerus 1915 * Taloudelliset pyrkimykset meillä ja muualla : selvitystä eräisiin taloudellisiin päivänkysymyksiin. Kotimaisen työn kustannus, Helsinki 1919 * Suomi, reunavallat ja Venäjän kysymys : talouspoliittinen tutkielma. Edistysseurojen kustannus, Helsinki 1920 * Maailmanpula ja verotuskysymys. Kirja-oy Tieto, Helsinki 1922 * Vapaamuurariudesta Suomessa ja Venäjällä. Suomi-loosin I kirjasia. Helsinki 1923 * Die Bedeutung des Wirtschaftslebens als Träger der Kultur : Vortrag, gehalten im finnisch-ugrischen Kulturkongess 19 21.VI. 24 in Reval. Helsinki 1924 * Edessä olevan pula-ajan syyt ja valtion tulo- ja menoarvio-ehdotus v. 1929. Tekijä, Helsinki 1928 * Nykyinen pula-aika ja tulo- ja menoarvioehdotus v. 1930 varten. Tekijä, Helsinki 1929 * Teollisuuden ja kaupan suhteista : Yleisessä vähittäiskauppiaskokouksessa heinäkuun 9 p:nä 1929 pidetty esitelmä. Helsinki 1929 * Kotimainen tuotanto ja teknikot. Tekijä, Helsinki 1930 * Näyttelytoimintamme rationalisoiminen : Suomen Messujen vuosikokouksessa 19. 3. 30 pidetty esitelmä. Helsinki 1930 * Vapaamuurarius : mitä se on? : mihin se pyrkii?. Tekijä, Helsinki 1932 * Kotimarkkinateollisuutemme ja sen merkitys maamme taloudessa. Tekijä, Helsinki 1934 * Kotimarkkinateollisuuden toimintamahdollisuudet. Tekijä, Helsinki 1935 * Suomen teollinen kehitys 40-vuotiskautena 1896–1936 : esitelmä Suomalaisten teknikkojen seuran 40-vuotisjuhlakokouksessa maalisk. 17 p. 1936. Suomalaisten teknikkojen seura, Helsinki 1936 * Tulli- ja kauppasopimuspolitiikkamme. Suomen kauppa- ja teollisuus, jakaja, Helsinki 1936 * Eräs harhakuvitelma. Talouspoliittisia kirjasia n:o 1. Suomen teollisuusliitto, Kemi 1939 * Tekniikka ja kulttuuri : tutkielma Suomen oloihin nähden. Kivi, Helsinki 1942 * Turveteollisuuden mahdollisuudet Suomessa : esitelmä pidetty Suomen liikemiesten yhdistyksessä 30/XI 42. Insinööritoimisto Rördam & C:o, Helsinki 1943 Nimimerkillä Sagittarius: * Nostradamus ja maailman-tapahtumat. Tekijä, Helsinki 1942 * Miksi vanheta?. Tekijä, Helsinki 1946 ==Lähteet== == Aiheesta muualla == V. M. J. Viljasen lehtiartikkeleita: * Etelä-Amerikaan, Suomen Kuvalehti, 01.10.1927, nro 40, s. 24, Kansalliskirjaston digitaaliset aineistot * Etelä- Amerikaan II, Suomen Kuvalehti, 22.10.1927, nro 43, s. 19, Kansalliskirjaston digitaaliset aineistot * Etelä-Amerikaan III. Musta kuningas, Suomen Kuvalehti, 12.11.1927, nro 46, s. 20, Kansalliskirjaston digitaaliset aineistot * Etelä-Amerikaan IV. Buenos Aires, Suomen Kuvalehti, 26.11.1927, nro 48, s. 19, Kansalliskirjaston digitaaliset aineistot * Lohenonginta urheilukalastuksena, Helsingin Sanomat, 02.10.1938, nro 265, s. 33, Kansalliskirjaston digitaaliset aineistot * Petsamojoki, urheilukalastajan idylli, Helsingin Sanomat, 29.10.1939, nro 292, s. 17, Kansalliskirjaston digitaaliset aineistot Luokka:Suomalaiset elinkeinoelämän vaikuttajat Luokka:Kansanedustajat Luokka:Kansallisen Edistyspuolueen poliitikot Luokka:Viipurin läänin läntinen vaalipiiri Luokka:Vuorineuvokset Luokka:Suomalaiset insinöörit Luokka:Suomalaiset opettajat Luokka:Suomalaiset toimittajat Luokka:Vuonna 1874 syntyneet Luokka:Vuonna 1946 kuolleet